Jüri Vain

Jüri Vain (1980. aastani Jüri Viin; sündinud 5. juulil 1956 Kärdlas) on eesti tehnikateadlane ja informaatikaõppejõud.

Haridus
Ta on lõpetanud 1974. aastal Kärdla Keskkooli ja 1979. aastal Tallinna Polütehnilise Instituudi elektroautomaatika teaduskonna automatiseeritud juhtimissüsteemide erialal. Aastatel 1981–1984 oli aspirantuuris Eesti NSV TA Küberneetika Instituudis. Aastast 1987 tehnikateaduste doktor ("Methods of analysis for LAN protocols of control systems", Küberneetika Instituut, juhend. prof. L. Mõtus), aastast 1998 professor.

Töö
Küberneetika Instituudi vaneminsener 1978–1981; Arvutustehnika Erikonstrueerimisbüroo (AT EKB) insener-programmeerija 1984–1992, juhtimissüsteemide osakonna juhataja 1991–1997. TTÜs 1988–…: küberneetika baaskateedri vanemõpetaja (0,25 koormusega) 1988–1989, süsteemitehnika teaduskonna automaatikainstituudi lektor; teoreetilise informaatika õppetooli erakorraline dotsent 1995, dotsent (0,5 koormusega) 1997; TTÜ Küberneetika Instituudi juhtimissüsteemide osakonna juhataja 1997–1998; arvutuskeskuse üldinformaatika professor 1998–2000, õppetooli juhataja 2000; infotehnoloogia teaduskonna arvutiteaduse instituudi üldinformaatika professor 2000–2016, instituudi direktor 2001–2016; tarkvarateaduse instituudi professor 2017–2018, formaalmeetodite professor tenuuris astmel kaasprofessor 2019–… Oslo Ülikooli informaatikainstituudi külalisprofessor 2000.,

Teadustöö põhisuunad

Formaalsed meetodid sard- ja reaalaja süsteemide modelleerimisel, disainil ja verifitseerimisel, mudelipõhise testimise teooria. Formaalmeetodite rakendamine autonoomsetes robotites (reaktiivne ülesannete planeerimine) ja parverobootikas (suurte robotformatsioonide ilmneva käitumise omaduste tõestamise meetodid).
Jüri Vain on avaldanud üle 200 teaduspublikatsiooni. Tema juhendamisel on kaitstud 12 magistri- ja 4 doktoritööd.

Teadusorganisatoorne ja -administratiivne tegevus

Eesti Automaatikute Seltsi juhatuse liige 1992–2002. IEE (UK) liige 1992–1998. Osalenud ligi 30 rahvusvahelise konverentsi programmi- või korralduskomitees 1994–2019. IFAC TC Advanced Manufacturing Technology liige 1997–1999. IFAC TC Real Time Software Engieering liige 1999–2003. IFIP Working Group 2.2 vaatleja 2000. ELi 6. raamprogrammi teadusvõrgustiku EURON "European Robotics Network" juhtkomitee liige 2004–2007. TTÜ ja ELIKO Tehnoloogia Arenduskeskuse algatatud ROBOSWARMi projekti (ELi 6. raamprogrammi teadusprojekt) koordinaator 2006–2009. Põhjamaade teadusvõrgustiku Network on Dependable Computing Eesti-poolne koordinaator 2006–2009. ,

Tunnustus
atesteeritud elektriinsener (IEE, UK) 1992
Philipsi preemia koostöö eest Eindhoveni Tehnoloogiaülikooli Arvutiteaduse Instituudiga 1994 
Eesti TA Küberneetika Instituudi 1996. a. parima publikatsiooni preemia 1996
kirurgi abiroboti loomine (koostööprojekt) - Tokyo Denki Ülikooli tippkeskuse HAM 2005. aasta parim teadustulemus 2005.
TTÜ teenetemedal „Mente et manu“ 2019
parim publikatsioon konverentsil "10th International Conference on Dependable Systems, Services and Technologies" (DESSERT) 2019, June 5-7, Leeds, UK 2019.,

Harrastused
Muusika, kalastamine, klassikaline filosoofia ja antiikajalugu, ulmekirjandus.

Viited

Välislingid 
Jüri Vain Eesti Teadusinfosüsteemis

Eesti tehnikateadlased
Tallinna Tehnikaülikooli professorid
Tallinna Tehnikaülikooli vilistlased
Sündinud 1956